

**ประกาศเทศบาลตำบลบึงวิชัย**

**เรื่อง นโยบายการป้องกันต่อต้านการให้สินบนเพื่อป้องกันการทุจริตและประพฤติมิชอบ**

# **………………………………………………………..**

รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายสำคัญและถือว่าเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลที่เป็นรูปธรรม

เทศบาลตำบลบึงวิชัย ในฐานะที่เป็นหน่วยงานของรัฐในการผลักดันนโยบายไปสู่การปฏิบัติที่เป็นรูปธรรม จึงกำหนดให้นโยบายต่อต้านการให้สินบนเพื่อป้องกันการทุจริตและประพฤติมิชอบเป็นนโยบายสำคัญ ทั้งนี้เพื่อให้การปฏิบัติงานของบุคลากรขอเทศบาลตำบลบึงวิชัยเป็นไปตามหลักธรรมาภิบาล ทุกภารกิจต้องโปร่งใส ตรวจสอบได้ ปลอดจากทุจริต โดยแนวทางการปฏิบัติดังนี้

1.บุคลากรของเทศบาตำบลบึงวิชัย ต้องปฏิบัติงานตามนโยบายนี้ไม่เข้าไปเกี่ยวข้องกับการรับหรือให้สินบนไม่ว่าทางตรงหรือทางอ้อม

2.บุคลากรของเทศบาลตำบลบึงวิชัย จะต้องไม่เรียกร้อง จัดหา หรือรับสินบนเพื่อประโยชน์ส่วนตนหรือประโยชน์ของเทศบาลตำบลบึงวิชัย หรือประโยชน์ของผู้ที่เกี่ยวข้องกับสำนักงานเทศบาลตำบลบึงวิชัย หรือประโยชน์กับผู้ที่เกี่ยวข้องกับตนไม่ว่าจะเป็นคนในครอบครัว เพื่อนหรือผู้ที่มีส่วนเกี่ยวข้องในลักษณะอื่นใด

3.บุคลากรเทศบาลตำบลบึงวิชัยจะต้องไม่เสนอว่าจะทำให้ สัญญา ว่าจะทำให้หรือรับสินบนจากเจ้าหน้าที่ภาคเอกชนหรือบุคคลอื่นใดโดยมีจุดประสงค์เพื่อจูงใจให้กระทำการไม่กระทำการ หรือประวิงการกระทำอันมิชอบด้วยหน้าที่และกฎหมาย

4.เมื่อผู้ใดพบเห็นการกระทำที่เข้าข่ายเป็นการรับหรือให้สินบน จะต้องรายงานผู้บังคับบัญชา หรือตามช่องทางการรับเรื่องร้องเรียนที่อยู่ในความรับผิดชอบของสำนักปลัดเทศบาลตำบลบึงวิชัย ศูนย์ปฏิบัติการต่อต้านการทุจริตเทศบาลตำบลบึงวิชัยทันที

5.เทศบาลตำบลบึงวิชัย คำนึงถึงความเป็นธรรมและปกป้องเจ้าหน้าที่ที่ปฏิเสธการรับหรือให้สินบา โดยจะไม่ดำเนินการด้านลบต่อเจ้าหน้าที่ผู้นั้น

6.สำหรับการจัดซื้อจัดจ้าง ห้ามมีการรับหรือให้สินบนในการดำเนินการจัดซื้อจัดจ้างทุกชนิดการดำเนินงานต้องเป็นไปอย่างโปร่งใสซื่อสัตย์ ตรวจสอบได้และอยู่ภายใต้กฎหมายระเบียบที่เกี่ยวข้อง

7.การดำเนินการใด ๆ ตามนโยบายนี้ให้ใช้เป็นแนวทางปฏิบัติตามที่กำหนดไว้ ตลอดจนแนวทางปฏิบัติอื่นใดที่เทศบาลตำบลบึงวิชัยเห็นสมควรในภายหลังเพื่อให้เป็นไปตามนโยบายนี้

จึงประกาศมาเพื่อถือปฏิบัติ

ประกาศ ณ วันที่ พฤศจิกายน 2562

**แนวทางปฏิบัติตาม**

**นโยบายต่อต้านการให้สินบนเพื่อป้องกันการทุจริตและประพฤติมิชอบ**

\*\*\*\*\*\*\*\*\*\*\*\*\*\*\*\*\*\*\*\*

**1.หลักการ**

**การให้สินบน**

 การให้สินบนเป็นปัญหาเรื้อรังที่เกิดขึ้นในทุกประเทศทั่วโลก การให้สินบนเพื่อประโยชน์ทางธุรกิจ ที่ส่งผลกระทบอย่างร้ายแรงต่อการแข่งขันทางการค้า ตลอดจนความเสื่อมถอยทางสภาพสังคมและเศรษฐกิจของทุกฝ่ายที่เกี่ยวข้อง โดยเฉพาะประเทศไทยเป็นประเทศที่มีปัญหาดังกล่าวอย่างยาวนานในบริบท ของการจัดซื้อจัดจ้างภาครัฐ การอนุมัติ อนุญาตต่าง ๆ ที่มีผลประโยชน์มหาศาล การกระทำดังกล่าวเป็นการกระทำทุจริตและประพฤติมิชอบ รัฐบาลกำหนดให้ป้องกัน ปราบปรามการทุจริตและประพฤติมิชอบเป็นนโยบายสำคัญและถือเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลเป็นรูปธรรม

 เทศบาลตำบลบึงวิชัย ในฐานะหน่วยงานหนึ่งของรัฐได้นำแนวนโยบายด้านการป้องกันปราบปราบการทุจริตและประพฤติมิชอบในภาครัฐไปสู่การปฏิบัติ แต่แนวทางมาตรการ กลไก ที่ได้ปฏิบัติในช่วงที่ผ่านมา ทำให้เกิดการเปลี่ยนแปลงในระดับยังไม่น่าพอใจ โดยเฉพาะเรื่องของการรับสินบนจึงจำเป็ฯต้องมีการเสริมสร้าง องค์ความรู้และวางมาตรการ กลไกในการป้องกัน การรับสินบนอย่างแข็งขัน และจริงจัง ทั้งนี้การดำเนินการต้องได้รับความร่วมมือ ร่วมแรง ร่วมใจ จากทุกฝ่าย เพื่อให้บรรลุในเป้าหมายสำคัญ คือ การเป็นส่วนหนึ่งในสังคมไทยที่จะรวมกันขจัดและยับยั้งการทุจริตและยับยั้งการทุจริตคอรัปชั่น เป็นที่ยอมรับในสังคมว่าเป็นหน่วยงานที่มีการบริหารงานตามหลักธรรมาภิบาล มีความโปร่งใส เป็นรูปธรรม และปลอดจากการทุจริต คอรัปชั่นทุกประเภท

**แนวทางการดำเนินการป้องกัน ปราบปรามการทุจริตและประพฤติมิชอบในภาครัฐ**

รัฐบาลกำหนดให้การป้องกัน ปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาลที่ทุกภาคส่วนราชการจะต้องนำไปปฏิบัติและเป็นวาระแห่งชาติ เพื่อให้มีการแก้ไขและป้องกันปัญหาการทุจริตคอรัปชั่น ให้เห็นเป็นรูปธรรม โดยมีกรอบแนวทางสำคัญในการดำเนินงาน คือ

 1 ให้ทุกส่วนราชการและหน่วยงานของรัฐกำหนดมาตรการและแนวทางป้องกันและแก้ไขปัญหาการทุจริตและประพฤติมิชอบ ส่งเสริมการมีส่วนร่วมกับทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตและประพฤติมิชอบ

 2การบังคับใช้มาตรการทางวินัย มาตรการทางการปกครอง และมาตรการทางกฎหมายอย่างเฉียบขาดและรวดเร็วกับข้าราชการและเจ้าหน้าที่ในสังกัดที่กระทำการหรือเกี่ยวข้องกับการทุจริตและประพฤติชอบทั้งในฐานะตัวการ ผู้ใช้หรือสนับสนุน

 3 การควบคุม การกำกับดูแล การดำเนินการจัดซื้อจัดจ้างของส่วนราชการให้เป็นไปตามบทบัญญัติแห่ง พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 อย่างเคร่งครัด

 1.การส่งเสริมการบริหารราชการแผ่นดินมีธรรมาภิบาลและการป้องกันปราบปรามการทุจริตและประพฤติมิชอบภาครัฐ โดย

 1.1. การให้ประชาชนเข้าถึงบริการสาธารณะได้รวดเร็ว ประหยัด สะดวก ทำขั้นตอนที่แน่นอนระยะเวลาดำเนินการที่รวดเร็ว

 1.2. การให้ประชาชนผู้รับบริการประเมินระดับความเชื่อถือ ความพึงใจ

-2-

 1.3. การปลูกฝังค่านิยม คุณธรรม จริยธรรม ความซื้อสัตย์สุจริตให้กับเจ้าหน้าที่ในสังกัด

 1.4. การสนับสนุนและส่งเสริมให้เกิดภาคีเครือข่ายต่าง ๆ เพื่อร่วมสอดส่อง เฝ้าระวังตรวจสอบ เจ้าหน้าที่ในสังกัดเอต่อต้านการทุจริต ประพฤติมิชอบ

 2.ยุทธศาสตร์ชาติว่าด้วยการป้องกันและปราบปรามทุจริต ระยะที่ 3 (พ.ศ.2560-2564) ได้แก่

 2.1 สร้างสังคมที่ไม่ทนต่อการทุจริต ประชาชนไม่กระทำการทุจริตและไม่เพิกเฉยต่อการทุจริต

 2.2 บูรณาการการทำงานของหน่วยงานในการต่อต้านการทุจริตพัฒนาเครือข่าย

 2.3 การพัฒนาระบบบริหารเครื่องมือในการป้องกันและปราบปรามการทุจริต/การเสริมสร้างองค์ความรู้ด้านการต่อต้านการทุจริต ให้กับบุคลากรทุกภาคส่วน

**2. คำนิยาม**

|  |  |  |
| --- | --- | --- |
| **ลำดับ** | **ข้อความ** | **หมายถึง** |
| **1** | **สินบน** **(Bribery)** | ทรัพย์สินหรือประโยชน์อื่นใด ที่เสนอว่าจะให้ สัญญาว่าจะให้ มอบให้ การยอมรับ การให้ หรือร้องขอสิ่งใดสิ่งหนึ่ง อันส่งผลต่อการตัดสินอย่างใดอย่างหนึ่ง ในลักษณะจูงใจให้กระทำการหรือไม่กระทำการ ที่ขัดต่อกฎหมายหรือหน้าที่ที่รับผิดชอบ |
| **2** | **คอร์รัปชั่น****(Corruption)** | การทุจริตโดยใช้หรืออาศัยตำแหน่งหน้าที่ อำนาจ และอิทธิพลที่ตนมีอยู่เพื่อประโยชน์แก่ตนและ/หรือผู้อื่น รวมถึงการเลือกที่รักมักที่ชัง การเห็นแก่ญาติพี่น้อง เพื่อนฝูง กินสินบน ฉ้อราษฎร์บังหลวง และความไม่เป็นธรรมอื่น ๆ ที่บุคคลใดใช้เป็นเครื่องมือในการลิดรอนความเป็นธรรม และความถูกต้องตามกฎหมายของสังคม |
| **3** | **ทรัพย์สิน** | ให้หมายความรวมถึงทรัพย์และวัตถุไม่มีรูปร่างซึ่งอาจมีราคาและอาจถือเอาไว้ได้ เช่น เงิน บ้าน รถยนต์ หุ้น |
| **4** | **ประโยชน์อื่นใด** | การลดราคา การับความบันเทิง การรับบริการ เป็นต้น |
| **5** | **บุคลากรของ** **ทต.บึงวิชัย** | ข้าราชการ พนักงานราชการ ลูกจ้างและจ้างเหมาบริการ เทศบาลตำบลบึงวิชัย |

**3.ขอบเขตการใช้บังคับ**

3.1 นโยบายฉบับนี้บังคับใช้กับสำนักงานเทศบาลตำบลบึงวิชัยและบุคลากรของสำนักงานเทศบาลตำบลบึงวิชัย

 3.2 นโยบายฉบับนี้ใช้กับคู่สัญญา ที่ปรึกษา หรือบุคคลใดที่การในนาม สำนักงานเทศบาลตำบลบึงวิชัย โดยจะนำไปปฏิบัติกับบุคคลดังกล่าวตามนโยบายนี้เท่าที่จะสามารถดำเนินการได้ ตามความเหมาะสม

**4.บุคคลที่มีหน้าที่รับผิดชอบหรือเกี่ยวข้อง**

 4.1 ผู้บริหารตั้งแต่ผู้อำนวยการขึ้นไปทุกท่านมีหน้าที่ควบคุม สนับสนุน และขับเคลื่อนการปฏิบัติตามนโยบายนี้อย่างจริงจังและต่อเนื่องเพื่อป้องกันไม่ให้เกิดการรับสินบน และคอร์รัปชั่นที่อาจเกิดจาก

-3-

กระบวนการปฏิบัติงานภายในหน่วยงาน รวมถึงให้ความช่วยเหลือและสนับสนุนการดำเนินการต่อต้านการรับสินบน แบะคอร์รัปชั่นไปยัง คู่สัญญา ที่ปรึกษา หารือบุคคลใดที่กระทำการในนามของเทศบาลตำบลบึงวิชัย

 4.2 ผู้บริหารตั้งแต่ผู้อำนวยการขึ้นไปทุกท่าน มีหน้าที่รับผิดชอบทำให้มั่นใจว่าผู้ใต้บังคับบัญชาของตนได้ตระหนักถึงและมีความเข้าใจนโยบายฉบับนี้โดยได้รับการอบรมอย่างพอเพียงและสม่ำเสมอและจะต้องปฏิบัติเป็นแบบอย่างแก่ผู้ใต้บังคับบัญชาในการต่อต้านการรับสินบนและคอร์รัปชั่น

 4.3 บุคลากรของเทศบาลตำบลบึงวิชัยจะต้องศึกษาและปฏิบัติหน้าที่ให้สอดคล้องกับนโยบายฉบับนี้ กรณีมีข้อสงสัยหรือพบเห็นการฝ่าฝืนนโยบายฉบับนี้ จะต้องรายงานต่อผู้บังคับบัญชีหรือรายงานผ่านศูนย์ปฏิบัติการ่อต้านการรับสินบน และคอร์รัปชั่น

 4.4 คู่สัญญา ที่ปรึกษา หรือบุคคลใดที่กระทำการในนามของเทศบาลตำบลบึงวิชัย จะปฏิบัติกับบุคลดังกล่าวนี่ให้สอดคล้องกับนโยบายฉบับนี้ ตั้งแต่เริ่มต้นและในภายหลังความสัมพันธ์ตามความเหมาะสม รวมทั้งจะต้องให้ความร่วมมือในการตรวจสอบ หรือให้คำมั่นในการต่อต้านการรับสินบน และคอร์รัปชั่น

**5.แนวทางปฏิบัติในการต่อต้านการให้สินบนและคอร์รัปชั่น**

5.1 บุคลากรเทศบาลตำบลบึงวิชัยต้องปฏิบัติตามนโยบายนี้ โดยไม่เข้าไปเกี่ยวข้องกับการรับหรือให้สินบนไม่ว่าทางตรงหรือทางอ้ม

 5.2บุ คลากรของเทศบาลตำบลบึงวิชัย จะต้องไม่เรียกร้อง จัดหา หรือรับสินบน เพื่อประโยชน์ส่วนตนหรือประโยชน์ของสำนักงานเทศบาลตำบลบึงวิชัย หรือประโยชน์ของผู้ที่เกี่ยวข้องกับเทศบาลตำบลบึงวิชัย หรือประโยชน์ของผู้ที่เกี่ยวข้องกับตน ไม่ว่าจะเป็นคนในครอบครัว เพื่อหรือผู้ที่มีส่วนเกี่ยวข้อง ในลักษณะอื่นใด

 5.3 บุคลากรของเทศบาลตำบลบึงวิชัย จะไม่ต้องเสนอว่าจะทำให้ สัญญาว่าจะทำให้ หรือรับสินบนจากเจ้าหน้าที่ภาคเอกชนหรือบุคคลอื่นใดโดยมีจุดประสงค์เพื่อจูงใจให้กระทำการ ไม่กระทำการ หรือประวิงการกระทำอันมิชอบด้วยหน้าที่และกฎหมาย

 5.4 เมื่อผู้ใดพบเห็นการกระทำที่เขาข่ายเป็นการรับให้สินบน จะต้องรายงานผู้บังคับบัญชา หรือตามช่องทางการรับเรื่องร้องเรียนที่อยู่ในความรับผิดชอบของสำนักปลัดเทศบาลตำบลบึงวิชัย หรือศูนย์ปฏิบัติการต่อต้านการทุจริตเทศบาลตำบลบึงวิชัยทันที

 5.5 เทศบาลตำบลบึงวิชัยคำนึงถึงความเป็นธรรมและปกป้องเจ้าหน้าที่ที่ปฏิเสธการรับหรือให้สินบน โดยจะไม่ดำเนินการด้านลบ

 5.6 สำหรับการจัดซื้อจัดจ้าง ห้ามีการรับสินบนหรือให้สินบนในการดำเนินการจัดซื้อจัดจ้างทุกชนิด การดำเนินการต้องเป็นไปอย่างโปร่งใสซื้อสัตย์ ตรวจสอบได้และอยู่ภายใต้กฎหมายและระเบียบที่เกี่ยวข้อง

 5.7 การดำเนินการใด ๆ ตามนโยบายนี้ให้ใช้แนวทางปฏิบัติตามที่แนวทางปฏิบัติตามที่กำหนดไว้ ตลอดจนแนวทางปฏิบัติอื่นใดที่สำนักงานเทศบาลตำบลบึงวิชัย เห็นสมควรกำหนดในภายหลังเพื่อให้เป็นไปตามนโยบายนี้

**6.การกระทำหน้าที่ต้องใช้ความระมัดระวังกรณีที่มีความเสี่ยงสูงในการให้รับสินบน**

 กรกระทำดังต่อไปนี้เป็นการกระทำที่มีความเสี่ยงสูงต่อการให้รับสินบนจะต้องมีความระมัดระวังและปฏิบัติตามกฎหมายกฎหรือระเบียบที่เกี่ยวข้องอย่างเคร่งครัด

 6.1 ค่าอำนวยความสะดวก (Facilitation Payment)

 ค่าอำนวยความสะดวกหมายถึง ค่าใช้จ่ายจำนวนเล็กน้อย ที่จ่ายให้แก่เจ้าหน้าที่อย่างไม่เป็นทางการ ซึ่งผู้ให้ไม่มีเจตนาให้เพื่อจูงใจให้เจ้าหน้าที่กระทำการ ไม่กระทำการ หรือประวิงเวลากระทำอันมิชอบ

-4-

ด้วยหน้าที่ แต่เป็นเพียงเพื่อให้ความม่นใจว่าเจ้าหน้าที่รัฐจะดำเนินการตามกระบวนการ หรือเป็นตัวกระตุ่นให้การดำเนินการรวดเร็วโดยกระบวนการนั้น ไม่ต้องอาศัยดุลยพินิจของเจ้าหน้าที่รัฐและเป็นการกระทำอันชอบด้วยหน้าที่ของเจ้าหน้าที่ของรัฐผู้นั่น รวมทั้งเป็นสิทธิที่พึงได้ตามกฎหมายอยู่แล้วนั้น เช่น การขอใบอนุญาต การขอหนังสือรับรอง และการบริการสาธารณะ เป็นต้น

 เทศบาลตำบลบึงวิชัยมีนโยบายไม่สนับสนุนให้รับค่าอำนวยความสะดวก อย่างไรก็ตามกระบวนการเร่งด่วนพิเศษที่ถูกต้องตามกฎหมาย เป็นสิ่งที่ยอมรับได้ตราบเท่าที่กระบวนการดังกล่าวเปิดให้บริการกับทุก ๆ คน หรือทำได้ตามขอบเขตของกฎหมาย เท่านั้น

 6.2 ค่ารับรอง (Hospitailty Expenditures) และของขวัญ (Gift)

 ค่ารับรองและของขวัญเป็นค่าใช้จ่ายในการดำเนินกิจกรรมของนิติบุคคลเพื่อสร้างความสัมพันธ์อันดีหรือในบางโอกาสถือเป็นการแสดงออกทางมารยาทของสังคม ซึ่งของขวัญอาจอาจอยู่ในหลากหลายรูปแบบไม่ว่าเป็นเงิน สินค้า บริการ บัตรกำนัล ค่ารับรอง อาจจะรวมถึงค่าที่พัก ค่าโดยสาร ค่าเยี่ยมชมสถานที่ประกอบการ หรือการศึกษาดูงาน ค่าอาหารและเครื่องดื่ม เป็นต้น

 เทศบาลตำบลบึงวิชัยมีนโยบายไม่สนับสนุนให้รับค่ารับรอง เพื่อจูงใจให้บุคลากรของเทศบาลตำบลบึงวิชัยกระทำการมิชอบด้วยหน้าที่ มูลค่าหรือราคาค่าของขวัญของจะต้องสะท้อนความสมเหตุสมผลและค่าใช้จ่ายเท่าที่จำเป็นตาม ขนบธรรมเนียมประเพณี วัฒนธรรม หรือมารยาท ทางสังคม ทั้งนี้ การรับค่ารับรองและของขวัญจะต้องการดำเนินการให้ เป็นไปตามระเบียบสำนักนายกรัฐมนตรี ว่าด้วยการให้หรือรับของขวัญของเจ้าหน้าที่ พ.ศ. 2544 และ พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริต และอื่น ๆ

 6.3 การรับบริจาค

 การบริจาคถือเป็นส่วนหนึ่งของวัฒนธรรมของประเทศ เพื่อช่วยเหลือสังคม หรือผู้ด้อยโอกาสแต่การบริจาคอาจเป็นช่องทางให้เกิดการได้สินบนได้ ดังนั้น การรับบริจาคดังกล่าวต้องได้รับอนุมัติจากผู้มีอำนาจและกระทำอย่างโปร่งใส พร้อมกับมีวัตถุประสงค์ในการบริจาคที่ชัดเจนและจะต้อไม่เป็นการบริจาคที่ทำขึ้นเพื่อปกปิดการให้สินบนและมีการบันทึกข้อมูลทางบัญชีที่ถูกต้องตามความจริง

**7.การฝ่าฝืนนโยบาย**

 7.1 เทศบาลตำบลบึงวิชัยจะดำเนินการลงโทษทางวินัยแก่บุคลากรของสำนักงานเทศบาลตำบลบึงวิชัย ผู้ฝ่าฝืนการปฏิบัติตามนโยบายนี้ รวมถึงผู้บังคับบัญชาโดยตรงที่เพิกเฉยต่อการประทำความผิดหรือรับทราบว่ามีการกระทำความผิดหรือรับทราบว่ามีการกรทำ

 7.2 ในกรณีคู่สัญญา ที่ปรึกษาหรือบุคคลใดที่กระทำการในนามเทศบาลตำบลบึงวิชัย ฝ่าฝืนการปฏิบัติตามนโยบายนี้ เทศบาลตำบลบึงวิชัย จะดำเนินการตามตามระเบียบ ข้อบังคับ หรือสัญญาจ้างแล้วแต่กรณี และหากการกระทำนั้นทำให้เทศบาลตำบลบึงวิชัยเสียหาย เทศบาลตำบลบึงวิชัยจะดำเนินการทางกฎหมายด้วย

**8.การกำกับ ติดตาม และสอบทาน**

 8.1 เทศบาลตำบลบึงวิชัยจะจัดให้มีการตรวจสอบและประเมินมาตรฐานการควบคุมภายในที่เหมาะสมในการต่อต้านการให้สินบนคอรัปชั่น

-5-

 8.2 เทศบาลตำบลบึงวิชัยจะจัดให้มีการทบทวนและปรับปรุงนโยบายฉบับนี้ตามความเหมาะสม หรือย่างน้อยปีละหนึ่งครั้งหรือการเปลี่ยนแปลงของปัจจัยต่าง ๆ ที่มีนัยสำคัญ เช่น มีการเปลี่ยนแปลงกฎหมาย ระเบียบ ข้อบังคับ ข้อสั่งการ





**ประกาศเทศบาลตำบลบึงวิชัย**

**เรื่อง มาตรการป้องกันการรับสินบน**

# **………………………………………………………..**

เพื่อเป็นการป้องกันการรับสินบนของเทศบาลตำบลบึงวิชัยและเป็นแนวทางในการปฏิบัติหน้าที่ไม่ให้มีการแสวงหาผลประโยชน์เทศบาลตำบลบึงวิชัยจึงกำหนดมาตรการป้องกันการรับสินบนของส่วนราชการในสังกัด ดังนี้

1.ผู้บริหารเทศบาลตำบลบึงวิชัย ปลัดเทศบาล หัวหน้าสำนัก ผู้อำนวยการกอง ต้องไม่มีความเกี่ยวข้องเชิงอุปถัมภ์หรือมีประโยชน์ร่วมกับคู่สัญญาโครงการ และสัมปทานใด ๆ ทั้งสิ้น

2.บุคลากรเทศบาลตำบลบึงวิชัย จะต้องไม่เรียกรับสินบน หรือผลประโยชน์อื่นใด เพื่อแลกกับการให้บริการ หรืออำนวยความสะดวกใด ๆทั้งสิ้น

3.บุคลากรเทศบาลตำบลบึงวิชัยจะต้องไม่ใช้อำนาจหน้าที่เพื่อประโยชน์แก่ตนเอง หรือพวกพ้อง

4.บุคลากรเทศบาลตำบลบึงวิชัย จะต้องไม่มีส่วนได้เสียในสัญญาโครงการ หรือสัมปทานใด ๆ ของหน่วยงานนั้น ๆ

5.การดำเนินงาน/การอนุมัติ การอนุญาตต่าง ๆ ของส่วนราชการจะต้องไม่มีการแทรกแซงจากฝ่ายการเมือง หรือผู้อำนาจเพื่อก่อให้เกิดประโยชน์ร่วมกัน หรือบุคคลใด บุคคลหนึ่ง ทั้งสิ้น

6.ให้บุคลากรเทศบาลตำบลบึงวิชัย มีหน้าที่ในการสอดส่อง ตรวจสอบ เพื่อมิให้มีการรับสินบนในหน่วยงาน ทั้งนี้ หากปรากฏว่ามีการรับสินบน ให้รายงานต่อนายกเทศมนตรีตำบลบึงวิชัยทราบทันที หากไม่ถือปฏิบัติจะถือว่าเป็นผู้มีส่วนร่วมในการรับสินบน ดังกล่าว

7.ให้ทุกกอง ทุกส่วน รายงานผลการปฏิบัติงานการปฏิบัติงาน เพื่อป้องกันการรับสินบนให้ นายกเทศมนตรีตำบลบึงวิชัยทราบเป็นประจำทุกเดือน

ประกาศ ณ วันที่ พฤศจิกายน 2562



**ประกาศเทศบาลตำบลบึงวิชัย**

**เรื่อง มาตรการป้องกันผลประโยชน์ทับซ้อนในการจัดซื้อจัดจ้าง**

**และแนวทางการตรวจสอบบุคลากรภายในเทศบาลตำบลบึงวิชัย**

# **………………………………………………………..**

เพื่อเป็นการป้องกันผลประโยชน์ทับซ้อนในการจัดซื้อจัดจ้างตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการาบริหารพัสดุภาครัฐ พ.ศ.2560 เทศบาลตำบลบึงวิชัยจึงกำหนดมาตรการป้องกันผลประโยชน์ทับซ้อนในเรื่องดังกล่าวเพื่อเป็นแนวทางในการปฏิบัติหน้าที่ให้มีความระมัดระวังไม่ให้มีกรณีการแสวงหาผลประโยชน์การรับผลประโยชน์การใช้อิทธิพลในตำแหน่งหน้าที่ราชการ หรือหน้าที่เกี่ยวข้องในการจัดหาหรือการใช้ข้อมูลนำไปใช้ประโยชน์ รวมทั้งกำหนดแนวทางการตรวจสอบบุคลากรภายในส่วนราชการในสังกัด ดังนี้

1.ให้กองคลัง ประกาศเผยแพร่แผนปฏิบัติการจัดซื้อจัดจ่างภายในระยะเวลา 30 วันทำการ หลังจากวันที่ได้รับการจัดสรรงบประมาณ

2.ให้กองคลังเผยแพร่ข้อมูลอย่างเป็นระบบเกี่ยวกับการจัดซื้อจัดจ้างเพื่อให้สาธารณชนสามารถตรวจสอบข้อมูลการจัดซ้อจัดจ้างได้ โดยมีองค์ประกอบตามที่กฎหมาย ระเบียบกำหนด

 3.ให้กองคลังเผยแพร่ กำหนดแนวทางการตรวจสอบถึงความเกี่ยวข้องระหว่างเจ้าหน้าที่ ที่เกี่ยวข้องกับการจัดซื้อจัดจ้าง และผู้เสนองานเพื่อป้องกันผลประโยชน์ทับซ้อน

4.ห้ามมิให้เจ้าหน้าที่จัดซื้อจัดจ้างและบุคลากรภายในหน่วยงาน มีความเกี่ยวข้องกับผู้เสนองาน ทั้งประโยชน์ส่วนตน และผลประโยชน์สาธารณะที่มีผลต่อการปฏิบัติหน้าที่

5.ห้ามมิให้บุคลากรภายในหน่วยงานใช้อำนาจในตำแหน่งหน้าที่ ดำเนินงานโครงการที่เอื้อผลประโยชน์ส่วนตนเอง ทั้งที่เกี่ยวกับทรัพย์สิน หรือสิทธิประโยชน์อื่นใด ทุกรูปแบบ

6.ให้ทุกส่วนราชการ จัดให้มีการตรวจสอบบุคลากรภายในหน่วยงานถึงความเกี่ยวข้องกับผู้เสนองานตามแนวทางการตรวจสอบ

7.ให้ส่วนราชการรายงานผลการดำเนินงาน เพื่อป้องกันผลประโยชน์ทับซ้อนให้นายกเทศมนตรีทราบเป็นประจำทุกเดือน

ประกาศ ณ วันที่ พฤศจิกายน 2562



**ประกาศเทศบาลตำบลบึงวิชัย**

**เรื่อง มาตรการตรวจสอบการใช้ดุลยพินิจ**

# **………………………………………………………..**

ด้วยเทศบาลตำบลบึงวิชัย มีเจตนารมณ์ในการดำเนินงานของสำนักงานเทศบาลตำบลบึงวิชัย มีความโปร่งใส เป้ฯธรรม ปราศจากการแทรกแซงใด ๆ ที่ทำให้ขาดการเป็นกลาง สงวนรักษาไว้ซึ่งประโยชน์ของส่วนรวม และมีเหตุผลในการใช้ดุลยพินิจที่เหมาะสมตรวจสอบได้ จึงเห็นควรกำหนดมาตรการตรวจสอบการใช้ดุลยพินิจ ขึ้น เพื่อเป็นแนวทางในการตรวจสอบการปฏิบัติงานของบุคลากรของสำนักงานเทศบาลตำบลบึงวิชัย ให้เป็นไปตามกฎหมาย กฎระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง โดยให้มีนโยบาย และกรอบแนวทางปฏิบัติ ดังนี้

1.เทศบาลตำบลบึงวิชัย ยึดมั่นและสนับสนุนให้มีระบบและกลไกในการลดการใช้ดุลยพินิจของบุคลากรผู้ปฏิบัติงาน เพื่อให้การปฏิบัติงานมีความถูกต้อง โปร่งใส เป็นธรรมและมีประสิทธิภาพ

2.เทศบาลตำบลบึงวิชัย ให้ความสำคัญกับการปฏิบัติงานของบุคลกรตามกฎหมาย กฎระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้องอย่างเคร่งครัด

3.เทศบาลตำบลบึงวิชัย เห็นควรให้มีระบบการตรวจสอบการปฏิบัติงานของบุคลากร เพื่อกำกับปฏิบัติงาน และตรวจสอบการใช้ดุลยพินิจของบุคลากรตามมาตรฐานที่เกี่ยวข้องอย่างเคร่งครัด

**กรอบแนวทางการปฏิบัติ**

กรอบแนวทางการตรวจสอบการลดการใช้ดุลยพินิจของบุคลากรในสำนักงานเทศบาลตำบลบึงวิชัย ให้ครอบคลุมในประเด็นหลักได้แก่

 **1.การลดใช้ดุลพินิจของบุคลากรในการดำเนินงานตามภารกิจหลัก**

1.1 ให้ผู้บังคับบัญชาทุกระดับ กำกับดูแล และติดตามตรวจสอบการปฏิบัติงาน ตลอดจนการใช้ดุลยพินิจของผู้ใต้บังคับบัญชา ให้เป็นไปตามกฎหมาย กฎระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้องอย่างเคร่งครัด

 1.2 หากพบว่าในภารกิจใดยังไม่มีมาตรฐาน/คู่มือการปฏิบัติงาน หรือมาตรฐานนั้น ๆ ไม่ทันสมัย หรือไม่เหมาะสมในทางปฏิบัติ หรืออาจก่อให้เกิดการใช้ดุลยพินิจที่อาจนำมาซึ่งความไม่โปร่งใส เป็นธรรม และมีประสิทธิภาพ ให้ผู้บังคับบัญชาของหน่วยงานที่รับผิดชอบหลัก และ/หรือ ผู้ปฏิบัติตามาตรฐาน/คู่มือการปฏิบัติงาน เสนอเพื่อทบทวนในมาตรการ/คู่มือการปฏิบัติงาน ดังกล่าว

 1.3 มอบหมายสำนักปลัดเทศบาตำบลบึงวิชัยเป็นหน่วยงานกลาง มีหน้าที่ทบทวน การใช้ดุลยพินิจในการปฏิบัติงานจากผู้บังคับบัญชาทุกหน่วยงาน เพื่อประมวลให้เห็นถึงปัญหา อุปสรรค และแนวทางการปรับปรุง อย่างน้อย ปีละ 1 ครั้ง

 **2.การลดใช้ดุลยพินิจในการใช้จ่ายงบประมาณและบริหารจัดการทรัพยากรภาครัฐ**

2.1 การให้ผู้บังคับบัญชาทุกระดับ กำกับดูแล และติดตามตรวจสอบการปฏิบัติงาน ตลอดจนการใช้ดุลยพินิจของผู้ใต้บังคับบัญชา ให้เป็นไปตามกฎหมาย กฎระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้องกับการจัดซื้อจัดจ้าง การใช้จ่ายงบประมาณ และการบริหารจัดการภาครัฐอย่างเคร่งครัด

-2-

2.2 กรณีการจัดซื้อจัดจ้าง โดยวงเงินเล็กน้อยที่ดำเนินการโดยไม่ต้องแต่งตั้งคณะกรรมการให้เจ้าหน้าที่พัสดุพิจารณาสืบราคาจากท้องตลาด และเลือกรายการที่ราคาต่ำสุด

 2.3 กรณีการจัดซื้อจัดจ้างโดยคณะกรรมการ หากทราบว่าผู้ยื่นข้อเสนอหรือคู่สัญญาเป็นผู้มีส่วนได้เสียกับประธานกรรมการทราบเพื่อพิจารณาความเหมาะสม/จำเป็นในการทบทวนองค์ประกอบของคณะกรรมการ ตลอดทั้งห้ามมิให้เข้าร่วมประชุมหรือมีมติในเรื่องที่เกี่ยวข้องกับผู้ยื่นข้อเสนอ หรือคู่สัญญานั้น หรือกรณีจำเป็นต้องมีการชี้แจงในบางเรื่อง เมื่อได้ชี้แจงและตอบข้อซักถามแล้วจะต้องออกจากที่ประชุม

 2.4 กรณีการตรวจรับงาน ให้ตรวจรับภายในกรอบระยะเวลาของกฎระเบียบ ข้อบังคับตลอดจนแนวทางที่สำนักงานเทศบาลตำบลบึงวิชัย กำหนดหากไม่สามารถดำเนินการได้ให้แจ้งเหตุผลให้ผู้มีอำนาจหน้าที่ทราบเพื่อดำเนินการต่อไป

 2.5 กรณีการยืมใช้ทรัพย์สินของทางราชการ ให้หน่วยงานที่กำกับทรัพย์สินนั้น ทำทะเบียนการยืม-การคืน และมีการตรวจสอบรายงานผลต่อผู้บังคับบัญชาเป็นประจำอย่างเคร่งครัด

 2.6 มอบหมายให้คณะกรรมการตรวจสอบครุภัณฑ์คงเหลือประจำปี ทำหน้าที่ตรวจสอบควบคุมพัสดุ/ครุภัณฑ์ ของสำนักงานให้เกิดความถูกต้อง และโปร่งใส

 2.7 มอบหมายกลุ่มตรวจสอบภายใน เป็นหน่วยงานกลางมีหน้าที่ทวนสอบการใช้จ่ายและบริหารจัดการทรัพยากรภาครัฐของสำนักงาน เพื่อประมวลให้เห็นถึงปัญหา อุปสรรค และแนวทางการปรับปรุง อย่างน้อยปีล่ะ 1 ครั้ง

 **3.การลดการใช้ดุลยพินิจในการบริหารงานบุคคล**

3.1 ให้บังคับบัญชาทุกระดับ กำกับดูแล และติดตามตรวจสอบการปฏิบัติงาน ตลอดจนการใช้ดุลยพินิจของผู้ใต้บังคับบัญชาในการบริหารงานบุคคล ให้เป็นไปตามกฎหมาย กฎระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง โดยคำนึงถึงระบบคุณธรรม ความรู้ความสามารถของบุคลากร ความเสมอภาค เป็นธรรม และประโยชน์ของทางราชการ

 3.2 กำหนดให้ สำนักปลัด งานบริหารงานบุคคล เทศบาลตำบลบึงวิชัย จัดทำระบบและเอกสารต่าง ๆ ที่เกี่ยวข้องกับการบริหารงานบุคคลให้เกิดความโปร่งใส เป็นธรรม ทั้งเรื่องการสรรหาและคัดเลือกบุคลากร การบรรจุและการแต่งตั้งบุคลากร และการพัฒนาบุคลากร อาทิ กำหนดหลักเกณฑ์ในการพิจารณาแต่งตั้งให้ดำรงตำแหน่ง การพิจารณาความดีความชอบของบุคลากร ระบบฐานข้อมูลบุคลากรที่มีคุณภาพที่สามารถใช้หลักฐานประกอบในการพิจารณาความดีความชอบ หรือเลื่อนตำแหน่งบุคลากร มีประกาศเผยแพร่หลักเกณฑ์ แนวทางการสรรหาและคัดเลือกบุคลากร ตลอดจนผลการพิจารณาที่เกี่ยวข้อง แผนความก้าวหน้าในอาชีพ และแผนพัฒนาบุคลากร

**ช่องทางการแจ้งเบาะแสหรือข้อร้องเรียน**

กรณีที่พบว่าบุคลากรในสำนักงานเทศบาลตำบลบึงวิชัย มีการใช้ดุลยพินิจอันก่อให้เกิดความไม่เป็นธรรม และขัดต่อประมวลจริยธรรมของเทศบาลตำบลบึงวิชัย สามารถแจ้งเบาะแสหรือข้อร้องเรียนได้ตามช่องทางดังต่อไปนี้

 1.รายงานต่อผู้บังคับบัญชาตามลำดับ

 2.ร้องเรียนด้วยตนเองที่ สำนักปลัดเทศบาลตำบลบึงวิชัย อำเภอเมือง จังหวัดกาฬสินธุ์

-3-

3.แจ้งผ่านทางเว็บไซค์ของสำนักงาน www.buengvichai.go.th

 4.แจ้งผ่านหมายเลขโทรศัพท์ของสำนักงาน เบอร์โทร 0 4384 0422

 ทั้งนี้การร้องเรียนต่าง ๆ จะนำเสนอผู้บังคับบัญชา เพื่อมอบหมายหน่วยงานที่เกี่ยวข้อง สืบสวนข้อเท็จจริง หากมีข้อมูลเป็นความผิดทางวินัย จะดำเนินการตามระเบียบ ข้อบังคับ และข้อกำหนดกฏหมายต่อไป

ประกาศ ณ วันที่ พฤศจิกายน 2562

